
REFERAT DE APROBARE A PROIECTULUI DE HOTARÂRE
[bookmark: _Hlk114334207]privind aprobarea implementării proiectului „Construire creșă medie, strada Învățătorului nr.2, municipiul Timișoara”, în cadrul unui parteneriat între Ministerul Dezvoltării, Lucrărilor Publice și Administrației - în calitate de coordonator de reformă PNRR, C 15 - Educație, Compania Națională de Investiții ”C.N.I.” S.A - în calitate de structură de implementare și  Municipiul Timișoara - în calitate de beneficiar al finanțării nerambursabile prin PNRR/2022/C15 – Componenta 15 – Educație, Investiția 1, Operațiunea 2.

1. Descrierea situației actuale:	
	La ora actuală locurile la creșele de stat pentru copiii sub 3 ani sunt insuficiente și nu oferă condiții la standardele și normativele impuse de legislația în vigoare. Cererea pentru creșe a fost în fiecare an mult mai mare față de capacitate și din acest motiv s-a luat decizia ca toți copiii să aibă loc în creșele de stat astfel încât părinții să nu fie nevoiți să apeleze la o grădiniță privată.

2.   Schimbări preconizate și rezultate așteptate:

Prin realizarea Proiect tip „ Construire creșă medie” Ordinul nr.1069/29.07.2021, se are în vedere construirea unei creșe pentru 70 de copii.
 Construcția va avea regimul de înălțime parter, separată în 3 nuclee funcționale după cum urmează: nucleul administrativ(zona de acces), nucleul de copii și nucleul tehnico-gospodăresc.
Pe amplasamentul de pe str. Învățătorului, nr. 2 se propune realizarea unei investiții care va conține minim următoarele construcții:
	- Construcție creșă conform „Proiect tip - Construire creșă medie” Ordinul nr.1069/29.07.2021;
- Teren multifuncțional amenajat cu locuri de joacă;
- Parcare (11 locuri de parcare, dintre care 2 pentru persoanele cu dizabilități);
- Alei pietonale;
   - Spații verzi. 
Construirea unei creșe care să suplimenteze capacitatea generală și implicit să îmbunătățească serviciul de îngrijire a copiilor de vârstă ante-preșcolară, este impetuos necesară în Municipiul Timișoara, deoarece părinții nu vor mai fi nevoiți să apeleze la o grădiniță privată care primește copii sub 3 ani.

3. Alte informații:

Pentru realizarea implementării proiectului: „Construire creșă medie, strada Învățătorului nr.2, municipiul Timișoara” a fost depusă cererea de finanțare cu nr. C15- 02-63, în cadrul apelului de proiecte C15- Educație, Investiția 1- Construirea, echiparea și operaționalizarea a 110 creșe, Operațiunea 2- PNRR/2022/C15/02. Urmare a evaluării cererii de finanțare, a fost semnat contractul de finanțare nr. 96824/29.08.2022. 


4.  Concluzii:

Având în vedere cele menționate mai sus, considerăm necesară și oportună aprobarea implementării proiectului „Construire creșă medie, strada Învățătorului nr.2, municipiul Timișoara în cadrul unui parteneriat între Ministerul Dezvoltării, Lucrărilor Publice și Administrației, în calitate de coordonator de reformă PNRR, C 15 - Educație, Compania Națională de Investiții ”C.N.I.” S.A, în calitate de structură de implementare și Municipiul Timișoara, în calitate de beneficiar al finanțării nerambursabile prin PNRR/2022/C15 – Componenta 15 – Educație, Investiția 1, Operațiunea 2 – proiecte din cadrul Programului Național de Construcții  de Interes Public sau Social – PNCIPS.

NOTĂ: Elementele de natură tehnică, de detaliu, se vor regăsi în raportul de specialitate întocmit de aparatul de specialitate și, dacă se impune, în raportul de fundamentare.



